b'\n_START_ARTICLE_\nLiving Dead Dolls\n_START_PARAGRAPH_\nLiving Dead Dolls on sarja yhdysvaltalaisia Ed Longin ja Damien Glonekin suunnittelemia kauhunukkeja. Vuodesta 2000 l\xc3\xa4htien niit\xc3\xa4 on valmistanut Mezco Toyz.\n_START_SECTION_\nAlkuper\xc3\xa4\n_START_PARAGRAPH_\nEnsimm\xc3\xa4iset Living Dead Dolls -nuket ilmestyiv\xc3\xa4t myyntiin Yhdysvalloissa vuonna 1998. Ne olivat k\xc3\xa4sin tehtyj\xc3\xa4, ja ne oli tehnyt Ed Long tai Damien Glonek._NEWLINE_N\xc3\xa4it\xc3\xa4 nukkeja kutsutaan fanien ja ker\xc3\xa4ilij\xc3\xb6iden keskuudessa k\xc3\xa4sintehdyiksi. Long teki ensimm\xc3\xa4isen nuken ja n\xc3\xa4ytti sen sitten Glonekille, ja yhdess\xc3\xa4 he tekiv\xc3\xa4t 12 lis\xc3\xa4\xc3\xa4. Kun nuket ostettiin heti p\xc3\xa4\xc3\xa4ttiv\xc3\xa4t Long ja Glonek tehd\xc3\xa4 lis\xc3\xa4\xc3\xa4 myyntiin. N\xc3\xa4it\xc3\xa4 alkuper\xc3\xa4isi\xc3\xa4 k\xc3\xa4sintehtyj\xc3\xa4 nukkeja myytiin yksinoikeudella Glonekin postimyyntikauppa Unearthly Possessionsissa. Mezco Toyzin perustaja Mike Markowitz osti yhden n\xc3\xa4ist\xc3\xa4 nukeista ja otti heti yhteytt\xc3\xa4 Longiin ja Glonekiin puhuakseen nukkejen valmistamisesta ja levitt\xc3\xa4misest\xc3\xa4 kaupallisesti._NEWLINE_Living Dead Dolls -sarjan ensimm\xc3\xa4inen kaupallinen sarja, Sarja 1, julkaistiin vuoden 2001 alussa. Siit\xc3\xa4 l\xc3\xa4htien uusia sarjoja ollaan julkaistu suunnilleen kolme vuodessa sill\xc3\xa4 mukaan otetaan my\xc3\xb6s Halloweennuket jotka ilmestyv\xc3\xa4t yleens\xc3\xa4 Halloweenin aikaan.\n_START_SECTION_\n2001\xe2\x80\x93\n_START_PARAGRAPH_\nNukkejen menty\xc3\xa4 tuotantoon oli mahdollista pyyt\xc3\xa4\xc3\xa4 k\xc3\xa4sintehty\xc3\xa4 suoraan luojilta. N\xc3\xa4m\xc3\xa4 k\xc3\xa4sintehdyt maksoivat alun perin 666 dollaria kappale, mutta hinta nostettiin 800 dollariin. Vuonna 2004 Long ja Glonek ilmoittivat etteiv\xc3\xa4t en\xc3\xa4\xc3\xa4 ottaneet vastaan pyynt\xc3\xb6j\xc3\xa4, vaan sen sijaan tarjosivat silloin t\xc3\xa4ll\xc3\xb6in k\xc3\xa4sintehtyj\xc3\xa4 eBayssa korkeimman tarjouksen tekij\xc3\xa4lle.\n_START_SECTION_\nLiving Dead Dolls\n_START_PARAGRAPH_\nLiving Dead Dolls -nuket ovat noin 28 cm pitki\xc3\xa4 muovinukkeja, joita myyd\xc3\xa4\xc3\xa4n hauta-arkun muotoisissa laatikoissa. Suurimman osan nukeista mukana tulee kuolintodistus, mutta Sarja 5:n mukana tuli oikeusl\xc3\xa4\xc3\xa4k\xc3\xa4rin todistus.\n_START_SECTION_\nLiving Dead Dollies (2004\xe2\x80\x932005)\n_START_PARAGRAPH_\nThe Living Dead Dollies -nuket olivat kauhuvauvanukkeja, jotka perustuivat p\xc3\xa4\xc3\xa4nukkeihin.\n_START_SECTION_\nPaperitavarasetti (2002)\n_START_PARAGRAPH_\nLiving Dead Dollsista tehtiin paperitavarasetti, jossa oli 6.66 tuuman (6.9cm) viivotin, pyyhekumeja, kirjoituspaperia ja kirjekuoria. Setiss\xc3\xa4 oli mukana miniatyyrikokoinen School Time Sadie.\n_START_SECTION_\nKyn\xc3\xa4nteroittimet (2003)\n_START_PARAGRAPH_\nPoseyn ja Sadien p\xc3\xa4ihin perustuen tehtiin kaksi kyn\xc3\xa4nteroitin. Kyn\xc3\xa4 laitettiin tyhj\xc3\xa4\xc3\xa4n silm\xc3\xa4n aukkoon, ja roskat tulivat ulos suusta. Posey-teroitin n\xc3\xa4kyy yhdess\xc3\xa4 Mr. & Mrs. Smith -elokuvan kohtauksessa.\n_START_SECTION_\nLautapeli (2003)\n_START_PARAGRAPH_\nMatthew Nuccio suunnitteli Living Dead Dolls -lautapelin, ja se ilmestyi vuoden 2003 loppupuolella.\n_START_SECTION_\nPosliininuket (2003)\n_START_PARAGRAPH_\nVuonna 2003 tehtiin noin 45 cm korkeat posliininuket Poseysta ja Abigail Cranesta. Niill\xc3\xa4 oli posliiniset k\xc3\xa4det, jalat ja p\xc3\xa4\xc3\xa4t. Posliinista Abigail Cranea sai vain Mezco Toyzin sivuilta, ja 4000 kappaleeseen rajoitettua Poseyta jaettiin maailmanlaajuisesti.'